
ROMÂNIA

JUDETUL TIMIŞ








MUNICIPIUL TIMISOARA

DIRECŢIA GENERALĂ DRUMURI, PODURI, PARCAJE ȘI REȚELE DE UTILITĂȚI
SERV. DRUMURI, PODURI, PARCAJE, CANALIZARE, ALIM. CU APĂ

BIROUL DRUMURI, PODURI ȘI PARCAJE

RAPORT DE SPECIALITATE 

privind actualizarea Devizului general aferent obiectivului de investiţii 
,,Construire Pod peste Bega-str.Jiul”

Având în vedere Referatul privind oportunitatea proiectului de hotărâre, a Primarului Municipiului Timişoara - domnul Nicolae Robu şi Proiectul de hotărâre privind aprobarea actualizării Devizului general aferent obiectivului de investiţii ,, Construire Pod peste Bega-str.Jiul”; 

Facem următoarele precizări:


Direcţia Generală Drumuri, Poduri, Parcaje și Rețele de Utilități prin Biroul Drumuri, Poduri și Parcaje are cuprins în programul de dezvoltare aferent anului 2020 obiectivul de investiţii ,,Construire Pod peste Bega – str. Jiul”. 
Municipiul Timișoara este străbătut, de la est la vest, de Canalul Bega și calea ferată. Aceste două bariere generează numeroase puncte de conflict în trafic din cauza numărului mic de treceri raportat la gradul ridicat al traficului, traversarea orașului dinspre nord spre sud și invers, în orele de vârf, fiind greoaie și necesitând timp îndelungat.

Un punct prioritar în programul de modernizare al municipiului îl constituie asigurarea legăturii în zona de nord a orașului, respectiv între strazile Jiul și Splaiul Tudor Vladimirescu peste râul Bega.

Având în vedere modernizarea pasajului CF strada Jiul - Calea Circumvalațiunii, este necesară dezvoltarea tramei stradale a municipiului prin asigurarea conectivității între malul sudic și nordic al Canalului Bega. În zona respectivă acest lucru se poate face prin realizarea unui pod ce va asigura continuitatea străzii Jiul până la Splaiul Tudor Vladimirescu, supratraversând râul Bega la cca. 200 de metri aval de Podul de Fier situat pe strada Andrei Mureșanu și la cca. 320 de metri amonte de Podul Traian creând astfel o rută alternativă și diminuând traficul rutier din centrul orașului.

Studiul de Fezabilitate aferent obiectivului de investiții, „Construire Pod peste Bega –str. Jiul”, a fost întocmit de către VCE Vienna Consulting Engineers SRL în baza contractului de prestare de servicii nr. 227/15.07.2015, și aprobat prin HCLTM nr. 845/20.12.2018. Valoarea totală a investiției a fost estimată, conform devizului general  la 22.734,280 mii lei (inclusiv TVA) respectiv 19.835,370 mii euro (inclusiv TVA). 
Având în vedere:

- OUG. nr.114/28.12.2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, conform căreia salariul de bază minim brut pe țară garantat în plată se stabilește la suma de 3.000 lei lunar, în cazul angajatorilor care desfășoară activități în sectorul construcții;
- Legea nr.50/2019 a bugetului de stat pe anul 2019, conform căreia se modifică cota contribuției asiguratorii pentru muncă;
- demararea procedurii de expropriere pentru cauză de utilitate publică, a construcțiilor afectate de investiție (C2 – bazin de înot cu cabine, C6 – Platformă betonată pentru plajă, C8 – teren handbal cu tribune – conform Raportului de Evaluare nr.4078/2020, întocmit de Black Light) pentru care e necesară suma de 341.230 lei, conform aceluiași Raport de evaluare transmis Direcţiei Generale de Drumuri, Poduri, Parcaje și Rețele de Utilități prin adresa Direcției Clădiri, Terenuri și Dotări Diverse, nr. CT2020 – 10131/11.05.2020);
este necesară actualizarea Devizului general aferent obiectivului de investiţii. Noua valoarea totală a investiției conform Devizului General este de 24.351,72408 mii lei (inclusiv TVA), respectiv 5.144,00593  mii euro (inclusiv TVA).
Durata pentru execuţia lucrărilor proiectate este estimată la 18 luni.

Sursa de finanţare: Bugetul local capitolul Cap 84.02.03.01. Drumuri și Poduri.

Ținând cont de prevederile legale, apreciem că Proiectul de hotărâre privind aprobarea actualizării Devizului general din cadrul Studiului de Fezabilitate pentru obiectivul de investitii ,, Construire Pod peste Bega –str. Jiul”, îndeplineşte condițiile pentru a fi supus dezbaterii și aprobării plenului consiliului local. 

